Knoppe op gesig | Health24
Posted by: Desperaat | 2011-03-01
Knoppe op gesig
Ek is ''n 27 jarige vrou. Ongeveer twee jaar gelede het ek klein sowel as groot knoppe op my ken area gekry. Sommige kon jy druk, maar ander was nie soos puisies nie, want as ek dit gedruk het het daar niks uitgekom nie. Ek het ''n dermatoloog gaan sien en hy het Tetralysal 300mg vir my voorgeskryf wat ek vir twee maande moes drink. Die probleem was opgelos.Ek kry van tyd tot tyd ''n knoppie hier en daar op my gesig, maar ongeveer twee maande terug het ek al hoe meer puisies op my gesig gekry. Ek het eers gedink dit is omdat ek ''n nuwe onderlaag gebruik, maar nadat ek dit gestaak het het die puisies gebly. Ek het al vir twee " facials" gegaan en Environ produkte begin gebruik, maar die probleem bly en ''n paar dae terug het ek die eerste groot knop op my ken gesien. Sederdien het ek nog twee bygekry. Weer dieselfde as die vorige keer. Dit word nie beter nie en gaan ook nie weg nie.Wat kan die probleem wees? Ek gebruik al baie maande nie meer my pil nie en slegs kondome. Kan dit hormone wees? Ek is baie ver van ''n dermatoloog af (500km) en kan nie bekostig om so ver te ry om een te sien nie. Moet ek na my huisdokter toe gaan om weer vir my Tetralysal voor te skryf?
Dit kan hormonaal wees en ja, jou huisdokter kan sommer vir jou Tetralysal voorskryf